
In  Nomine  Domini  Nostri  Jesu  Christi. 


&£uum  inter  plurima  beneficia,  quibus  exiguam 
familiam  nostram  Sancta  Apostolica  Sedes  cu- 
mulavit,  illud  in  primis  numerandum  sit,  quod 
ipsamet  nobis  domicilia  in  ditionibus  suis  sa- 
cra ministerii  caussa  constituerit , omnem  sane 
industriam  adhibere necesse  est,  ut  inchoatum 
opus,  Deo  propi tio , ad  felicem  exitum  perdu- 
catur  ; eaque  ratione  nonnihil  adjumenti  Chri- 
stianae  reipublicae  in  hac  temporum  calamita- 
te obveniat.  At  sine  legum  praesidio,  quae  insti- 
tutioni  nostrae  optime  respondeant  , conceptam 
sui  expectationem  vix  dum  oborta  praecideret 
Congregano.  Quare  habito  virorum  consilio,  qui 
vitae  sanctimonia,  eruditionis  copia  , rerumque 
usu  facile  preclarissimi  sunt , aliqua  nobis  heic 
praescribere  , atque  in  unum  codicem  redigere 
visum  est,  quae  cuna  presenti,  tum  futurae  so- 
dalium  conditioni  satis  prospiciunt , modo  ad 
illa  probanda  suprema  sit  auctoritas  accessura. 


- 4 — 

TITULUS  PRIMUS 


DE  FINE  CONGEEGATIONI  PROPOSITO. 

Expedit  ipso  in  limine  quaedam  ob  oculos 
ponere  iis  , qui  societatem  nobiscum  inire  vo- 
luerint,  ut  sciant,  quonam  veluti  ad  finem  stu- 
dia sua  referre  debeant. 

1.  Id  igitur  consilii  est  Congregationi , ut 
ejus  Alumni , qui  ad  Clerum  saecularem  per- 
tinent , actiones  , vitamque  universam  ex  sacro- 
rum Canonum  praescripto  compouant  ; neque 
solum  perfectioni  suae  adipiscendae , sed  alio- 
rum  etiam  saluti  curandae  insistant. 

2.  Ex  quo  iutelligitur  sodalibtfs  id  piane 
agendum  , quod  cuique  Cdeli  ministro  Domini 
comune  est.  Sed  eorum  erit  praecipuum , sacris 
expeditionibus,  quas  vocant  Missiones,  totos  sese 
mancipare  , ac  Fideles  spiri  tualibus  exercitatio- 
nibus  erudire  : quae  duo  operum  genera  uberem 
fructum  parere  consuescunt. 

3.  Haec  quidem  postulant,  ut  ab  omni  im- 
pedimento soluti  ad  peragranda  varia  loca  prò 
Christi  legatione  parati  sin t ; quocirca  illa  mu- 
oia , quae  sederò  fixam  habent , suscipere  prolii- 
bentur. 

4.  Quamvis  aequum  sit , ut  adscripti  in  vi- 
tae  hujus  perpetuitate  sibimet  ipsis  constent; 

quod  susceptum  consilium  sine  justa  caussa  abji- 
cere  , res  piena  aleae  foret  , nullius  tamen  vo- 
ti , sed  liberae  caritatis  vinculis  Congregationi 
adstringuntur. 

5.  Militiam  vero  excercentes  sub  signis  , 
ac  nomine  predosi  Sanguinis  Domini  Nostri  Je- 
su  Christi  nihil  antiqui us  habeant  , quam  cul- 
tum  eidem  exbibere , et  longe  lateque  diffon- 
dere ; de  hoc  enim  fonte  omnium  gratiarum 
copia  profluit.  Rine  sibimet  indicta  esse  existi- 
ment , quae  monet  Apostolus  : ,,  Habentes  ita- 
„ que  fratres , ficluciam  in  ìntroitu  Sancto- 
„ rum  in  Sanguine  Christi  , quam  initiavit 
„ nobis  viam  novam  , et  viventem  per  vela- 
„ men  , idest  carnem  suam  , et  sacerdotem 
,,  magnum  super  domimi  Dei , accedamus  cum 
„ vero  corde  in  plenitudine  f idei , aspersi  cor- 
„ da  a conscientia  mala  , et  abluti  corpus 
„ aqua  munda  teneamus  spei  nostrae  con- 
,,  fessionem  indeclinabilem  (fìdelis  enim  est , 
„ qui  repromisit)  ; et  consideremus  invicem 
„ in  provocationem  caritatis , et  bonorum  ope- 
„ rum  non  deserentes  collectionem  nostrani. 
( ad  Hebr:  c.  10.  ) 

6.  Singulari  quoque  pietate  , ac  veneratio- 
ne  beatissimam  Virginem  , et  Dei  Matrem  Ma- 
riam  prosequantur  , cujus  tutelae  jam  inde  a 
principio  , se , suaque  omnia  Congregano  com- 

misit,  et  sacris  ministeriis  fungendo  eam  potis— 
simum  sub  invocatione  Ausilii  Christianorum 
deprecentur,  uti  SS.  D.  N.  Pius  Papa  VII.  exem- 
plo  suo  nobis  praeivit , mandavitque. 

T1TULUS  SECUNDUS 

DE  INTERIORI  , AC  DOMESTICA  DISCIPLINA. 

7.  At  nulla  est  caussa  cur  ad  mores  diri- 
gendos  multa  documenta  persequamur  , quum 
haec  a pontificiis  sanctionibus  , ut  innuimus  , 
petenda  sint  ; ideo  paucis  perstringimus  , quae 
statum  nostrum  propius  attingunt. 

8.  Est  itaque  caput , totiusque  ordinis  fir- 
mamentum  , ut  iis  qui  Congregationi  praesunt, 
sodales  obsequentes  sint  : atque  etiam  ad  sum- 
mam  virtutem  comparandam  peculiari  animi 
moderatore  singuli  utantur , cujus  fidei  , ac  po- 
testati  loco  Dei  sese  permittant  ; qua  in  re  con- 
sultius  agent  , si  prudeutem  virurn  ex  eodem 
vitae  instituto  sibi  delegerint. 

9.  Voluntatis  consensione  devinoti  studio  di- 
vini obsequii,  ac  mutui  profectus  promovendi  fla- 
grent:  debitum  inter  sese  honorem  deferant:  et  ge- 
rendi,  agendique  gravitati  comitatem  adjungant. 

10.  Diurna  pietatis  exercitia  sedulo  perfi- 
ciant  ; nempe  in  uno  loco , et  quoad  fieri  po- 


terit , ante  Aram  augusti  Sacramenti  congregati 
sanctae  meditationi  dent  operam:  pariter  ad  prc- 
ces  ante  prandium  , et  nocturnam  quietem  fun- 
dendas  conveniant , et  conscientiam  suam  ad 
meridiem  ac  de  sero  expendant. 

11.  Discumbendo  seipsos  non  solum  frugi 
cibo  , sed  etiam  utili  lectione  reflciant  ; ac 
postquam  jucunda , atque  urbana  consuetudine 
animum  simul  relaxaverint , indicto  recessu  , 
qui  pomeridiano  tempore  prò  rerum  concursu 
protraili , vel  contraili  solet , in  cubicula  sua 
sese  recipiant. 

12.  Silentium  , quod  tranquilli tatem  conci- 
liai , prò  loco,  ac  tempore,  praesertim  in  men- 
sa , et  quoties  catervatim  incedere  cornigeri t , 
custodiant , ac  pressiori  voce  per  aedium  no- 
strarum  vestibula  , atque  areas  colloquantur. 

13.  Aditum  foeminis  non  solum  intra  do- 
mum  , sed  etiam  in  septa  eidem  continentia  in- 
tercludant  ; et  quamvis  pauci  degant  sodales,  ne- 
mini  uspiam  fas  sit  legem  hujusmodi  violare , 
quae  prò  sacri  ordinis  sanctimonia  , ac  digni- 
tà te  tutanda  maximi  est  momenti. 

14.  Proliibentar  superioris  iujussu,  et  siile 
comite  domo  egredi;  per  vicos,  et  compita  ocio- 
se  vagari  ; ludis  cujusvis  generis  , qui  publice 
aguntur , interesse  ; atque  etiam  domi  alienae 

ad  mensam  consistere  , nisi  forte  excipiantur 
hospitio  , vel  alia  gravis  caussa  incidat. 

15.  Cum  Clero  romano  esteriori  cultu,  ha- 
bituque  congruant  ; prolixa  veste  incedant  prae 
se  nitorem  citra  luxuni  ferendo  , a sericisque 
se  abstineant.  Hoc  unum  tanquam  Congrega- 
tionis  signum  eisdem  sit , nimirum  Crucifixi 
typus  , qui  catenula  ex  aurichalco  e collo  pen- 
dens  ad  fasciam  nectitur  , illumque  sacra  pera- 
gendo  ministeria  , et  extra  Urbem  gestent. 

16.  Quia  animi  vires  , quae  forte  inter  oc- 
cupationes  frangi  possent,  recreandae  sunt,  in- 
tegrum  diein  per  mensem  singillatim  sacro  re- 
cessui  impendant,  quo  in  commentatione  mortis 
versentur  Deique  opem  enixius  implorent.  Item- 
que  universi  quotannis  asceticas  exercitationes 
decem  dierum  curriculo  omui  cura , externo- 
que  ministerio  expediti  persolvant  ; quod  fieri 
solet  paullo  ante  diem  festutn  Sancti  Francisci 
Xaverii  , qui  praesentissimus  Instituti  Patronus 
colitur. 

17.  Quemadmodum  vitae  exemplo  , ita  re- 
rum humanarum,  divinarumque  cognitione  aliis 
praefulgeant , operet  ; quamobrem  praeter  tem- 
pus  , quod  privato  studio  daturi  suut  , litera- 
rium  conventum  statis  diebus  per  liebdomadam 
agant  , ubi  de  Sacra  Scriptum  , de  Theologia 
Dogmatum,  et  morum,  de  Mystica,  et  Lythur- 

già  , et  de  sacra  Eloquentia  per  ordinem  per- 
tractent. 

18.  Verum  dogmata  definita  ab  opinioni- 
bus,  placitisque  Scholasticorum  secernant  ; mo- 
dumque  in  disputationibus  adhibeant:  quod  si 
scripta  in  lucem  edituri  sint  , eadem  supremi 
Moderatori  judicio  prius  submittant,  quam  con- 
suetis  , externisque  censoribus  deferant. 

19.  Quamvis  in  officio  suo  se  se  continere, 
nec  variis  sociorum  negociis  temere  implicare 
debeant , quae  tamen  dèprehenderint  familiae 
nostrae  usui  fore  , aut  ad  malum  , quod  forte 
irrepserit,  amovendum  accommodata,  poterunt, 
servato  ordine,  suggerere  , et  ex  aequi  , recti- 
que  legibus  quandoque  pandere  adigentur , ut 
salubriora  consilia  capiantur. 

20.  Qui  Gongregationis  Ministri  designan- 
tur  , oblata  munia  sine  excusatione  legitima  ne 
respuant  ; si  enim  dominandi  cupiditate  eadem 
appetere  vitii  est,  superiori  quidem  nuta  inire 
virtutis  est. 

21.  Postremo  de  praesignata  statione  in  a- 
liam  prò  suo  arbitratu  ne  commigrent  ; neve  in 
patria  apud  consanguineos,  quorum  nimius  amor 
cobibendus , sine  venia  subsistant. 

TITULUS  TERTIUS 


DE  SACRIS  OPERIBUS  RITE  I5STITUEXDIS. 

Quibus  rebus  prò  vitae  consuetudine  con- 
stitutis  , nonnulla  adjicimus,  ut  pia  opera  ag- 
gredienda  cominode  , feliciterque  cedant. 

22.  Sodales  itaque  praeter  comtnunes  Ec- 
clesiae  consti  tutiones , notrosque  usus,  noscant, 
edam  Dioecesium  , ubi  comorantur  , synodalia 
decreta  , ne  quid  hisce  omnibus  absonum  ad- 
mittant. 

23.  Quaerentes  solummodo  quae  sunt  Jesu 
Christi , sint  ab  Omni  avaritiae  specie  remoti  ; 
nec  fidelium  oblationes,  neque  stipendia  , quae 
forte  ex  ministeriis  , eorumve  occasione  dimant, 
in  proprios  ac  privatos  usus  insumant. 

24.  Quae  prò  concione  dicturi  sunt , Dei 
adjutorio  implorato  , diligenter  struant  : nimi- 
rum  posthabitis  argumeutis  , quae  sunt  docio- 
rum  contrariis  perplexa  sententiis,  seligant  cer- 
ta , ac  perspicua  populo  tradenda  ad  morum  in- 
formationem , salutemque  utilia  ; et  sermonis 
facilitate  auditorum  sensui , atque  inteliigentiae 
sese  accomodent  , quin  dignitati  divini  verbi 
quidpiam  imminuant. 

25.  In  cognoscendis  caussis  sacri  fori  Poe-- 
nitentiae  eam  asperi  tatem  eflugiant , quae  fide- 

les  ab  hoc  salutari  Sacramento  percipiendo  de- 
tei’rere  posset  ; sed  omnes  profusa  cantate  am- 
plectantur , pudorem  aegre  fatentium  sublevent; 
quantumvis  atrocia  probrosaque  auscultent  , 
humanae  imbecillitati  compatiantur;  et  ne  quis 
desperet  veuiam,  divinae  misericordiae  divitias 
praedicent;  hac  enim  indulgenza  cum  discipli- 
nae  moralis  eruditione  conjuncta  , plurimos  a 
vitiis  ad  virtutem  perducent. 

26.  Quo  vero  tempore  domi  permanent,  hoc 
sanctum  rauaus  congruenti  ordine  obibunt , ut 
conlìuentibus  satis  prò  illorum  religione,  ac  mul- 
titudine  faciant,  simulque  ad  reliquas  vitae  suae 
exercitationes  sint  expediti. 

27.  Cum  domicilia  nobis  ideo  constituan- 
tur , quod  in  locis  , ubi  posita  sunt  , omuem 
pietatem  excitent  , potiorem  curam  habeant  de 
civibus  , quibuscum  degunt  ; ac  provideant,  ut 
evangelicis  operariis  alio  missis,  ibidem  idonei 
supersint , qui  interiorem  foveant  disciplinam, 
et  in  externis  muniis  versentur. 

2S.  Abstineant  alio  pergere  ad  sacrum  ce- 
lebrandum , nisi  justa  exceptionis  caussa  con- 
currat , sed  tempia  sua  assiduo  famulatu  colen- 
tes  ibidem  ordinarias  fuiietiones,  atque  alias  prò 
temporum  , locorumque  diversitate  quàm  de- 
centissime agaut.  Solemne  habeant  in  prima  Sa- 
crificii  oblatione  quotidie  coronam  pretiosi  San- 

guinis  recitare  , cui  omne*  socii  non  Sacerdo- 
tes  assistere  debent  ; item  dominicis  , festisque 
diebus  fìdeles  catechesi  vel  concione  erudiant  : 
insuper  mensem  Maji  Beatissimae  Virgini  Ma- 
riae,  ac  Junium  sacratissimo  redemptionis  Pre- 
do, ejusque  misteriis  devoveant. 

29.  Cum  ad  sacras  expeditiones  delegantur, 
mandata  comitiorum,  seu  Moderatoris  Generalis 
perficiant  ; atque  in  singularibus  , quae  se  tum 
offerent,  occasionibus  rerum  gerendarutn,  quid 
magis  profuturum  , Sanctorum  exemplis  , qui 
apostolico  munere  egregiam  laudem  adepti  sunt, 
consultatione  , praesentique  experientia  edoce- 
buntur. 

30.  Ceterum  totos  sese  impeudant  exercitio 
dicendi  ad  concionem  , audiendi  confessiones  , 
congregandi  varios  hominum  coetus  ad  distin- 
ctas , ac  praecipuas  cohortationes,  adeundi,  ac 
solandi  languentes  in  valetudinariis  , et  viuctos 
in  custodia  , omnes  denique  ad  Sacramentorum 
usum  , virtutumque  progressus  incitandi  , qui- 
bus  officiis  rite  expletis  , rem  Christianam  be- 
ne juvabuut. 

31.  Pias  exercitationes  sive  publice  ad  po- 
pulum  , sive  ad  peculiaria  collegia  , sive  pri- 
vatim  in  domo  Missionis  tradituri  , ducem  se- 
quantur , quoad  ejus  fiei’i  poterit  , librum  Divi 
Ignatii , qui  Apostolicae  Sedis  judicio  compro- 


— 13  — 

batur;  atque  asceticas  cohortationes,  et  commen- 
tationes  auditorum  ordini , conditionique  at- 
temperent. 

32.  At  vei’O  quos  sacri  recessus  caussa  do- 
mi exceperint  , illos  a familia  sejungant , ut 
quieti  utriusque  partis  melius  consulatur  ; eos- 
demque  non  solum  spiritualibus  subsidiis  com- 
munire , sed  etiam  comitatis  officiis  sibi  deme- 
reri  studeant. 

33.  Si  quis  praedictorum  operum  gnarus  ad 
praebendum  verae  religionis  lumen  haereticis, 
atque  Etbnicis  , Dei  gratia  excitante , animum 
induxerit , id  Generali  Moderatori  significabit, 
qui  post  deliberationem  de  hoc  negotio  in  co- 
mitiis  habitam,  necessariis  rerum  adjunctis  con- 
currentibus  , eumdem  sacro  Consilio  Christiano 
nomini  propagando  supplex  commendabit. 

T1TULUS  QUARTUS 

DE  RE  FAMILIARI  aDMINISTR ANDA. 

34.  Quod  autem  ad  temporalia  spectat,  ejus- 
modi  est  Congregationis,  et  membrorum  con- 
ditio,  utad  rem  divini  obsequii,  ministeriique 
libertatem  haud  exigui  momenti  videatur  , aedes 
nostras  congruo  censu  instructas  esse. 

35.  Jamvero  si  forte  contingat,  ut  praeter 
tona  ad  nutriendam  familiam  assignata , alia 
insuper  extent  ad  cultura  templi,  et  sacras  expe- 
ditiones  , tum  etiam  ad  asceticas  exercitationes 
constituta  , illorum  administratio  prò  objecto- 
rum  varietate  erit  secernenda. 

36.  Aequa  distributione  Cura tor  rei  dome- 
sticae  proventus  in  alimoniam,  suppellectiles  , 
ac  reliqua  necessaria  insuraat  : itemque  videat, 
ut  una  , eademque  omnium,  quantum  fieri  po- 
terit  , sit  vivendi  ratio. 

37.  Etsi  cunctis  ferme  rebus,  quae  ad  cul- 
tura vitae  requiruntur,  praedicta  administratio 
prospiciat , curam  tamen  vestium  comparanda- 
rum  sociis  dimittit  ; quandoquidem  patrimonia, 
ac  bona  , quae  singuli  possident , necnon  sti- 
pendia , quae  prò  Sacrificiis  faciendis  Superior 
distribuita  eisdem  sarta  tecta  relinquuntur. 

38.  At  vero  illis,  qui  ad  famulandum  ad- 
mittuutur , etiam  vestes  suppeditantur  ; nihil- 
que  obstat , quominus  idipsum  cum  aliis  aga- 
tur,  qui  idcirco  quaestus  suos  Congregationi  ce- 
dere velint. 

39.  Dispendia  itinerum , quae  saepius  ha- 
bentur , hoc  pacto  sustinenda  ; nimirum  si  vi- 
sitationis  caussa  iter  suscipiatur  , sumptus  fa- 
ciant  aedes  visitandae  ; si  ad  mutandam  statio- 
nem,  ipsa  domus,  quam  petit  socius;  si  debeat 

aegrotus  ex  medicorum  consilio  caelum  muta- 
re, tum  domus , unde  digreditur  , et  prò  reli- 
quis  subsidiis  illa,  quo  profecturus;  si  quis  de- 
mum  iter  suopte  ingenio  conficiat,  quamvis  ac- 
cepta  facultate  , de  suo  consulat , opus  erit. 

40.  Administratio  templi  , ubi  opes  sup- 
petant,  funus  peragit  in  obitu  Sodalium;  quod 
si  forte  oneri  sustinendo  impar  sit,  rei  dome- 
sticae  curatio  supplebit.  Sed  praeter  pia  auxi- 
lia  in  depositionis  loco  exhibenda  , est  quoque 
in  more  positum  , ut  socii  universi  prò  cujus- 
vis  expiatione  operam  conferant  ; Sacerdotes 
enitn  semel  divinam  hostiam  immolant  , reli- 
qui  integrum  Mortuorum  Officium  persolvunt, 
triduoque  sacra  synaxi  reficiuntur;  qui  vero  fa- 
muli sunt  ter  Sacramenta  percipiunt,  totidein- 
que  vicibus  iter  D.  N.  J.  G.  ad  Crucem  cele- 
brane 

41.  Yerum  ut  eo , unde  discessit , sermo 
revertatur,  administratores  acceptum,  et  expen- 
sum  in  adversaria  referant:  testimonia,  proba- 
tionesque  retineant  : monumenta  archetypa,  et 
chartas  omnes  in  Tabulario  per  ordinem  cu- 
stodiant,  ut  expeditas,  quotiescumque  oportue- 
rit  , liquidasque  rationes  reddere  possint. 

42.  Caveant  praelerea , ne  aere  alieno  pa- 
trimonium  vexeut,  neve  facultatum  limites  tran- 
siliant  , gravioris  momenti  negotia,  et  contra- 

etus  ineundo,  aul  lites  intentando,  aut  assigna- 
liones  , donationes,  legata  , aliaque  id  generis, 
quae  cuipiam  oneri  sint  obnoxia  , acceptando, 
quin  placitum  eorum  ad  quos  pertinet  , obti- 
nuerint. 


TITULUS  QUINTUS 

DE  MODO  ATOTJE  ORDIRE  AGGRF.GANDl  SOCIOS. 

43.  In  deliberatione  de  iis  admittendis,  qui 
in  numeruru  nostrum  referri  cupiunt  , serio  in- 
spiciendum  queis  animi  , corporisque  dotibus  , 
qua  praesertim  virtute,  ac  scientia  praediti  sint: 
totius  enim  Cougregationis  incolumitas  a so- 
ciorum  delectu  proficiscitur. 

44.  Qui  ergo  canonico  impedimento  irre- 
titi sunt  ; item  qui  valetudinis  inbrmitate,  vel 
senio  affecti  plus  ponderis  , quam  subsidii  de- 
laturi  videntur , omnino  excludendi  : neque  il- 
lis  , qui  olim  religiosae  familiae  addicti  fue- 
rint , facilis  patescat  aditus. 

45.  Nuper  adscripti  per  annum  (et  amplius 
si  necesse  sit)  sacris  operibus  prò  modo  iDge- 
nii,  viriumque,  duetu  Praesidis  fungentur;  so- 
lidisque  argumentis  osteudent , quidquid  exi- 
gendi  ratione  voti  Congregationi  jus  esset,  id 
totani  sponte  sua  sese  in  posterum  perfecturos. 


Interea  neque  comitiis  adesse  , neque  muniis 
praefici  poterunt  ; sed  cum  probati  fuerint  ad 
audiendas  fidelium  confessiones  , praemissis  per 
decem  dies  asceticis  commentationibus  , facili- 
tate solummodo  gestandi  in  pectore  Crucifixum 
potientur. 

46.  Atque  ut  possit  quispiam  experimenti 
gratta  introduci , tum  in  Album  nostrum  coo- 
ptari  j supremi  Moderatoris  auctoritas  requiri- 
tur,  qui  neminem  decreto  suo  in  vitae  instituto 
firmabit,  nisi  ex  comitiorum  sufì'ragiis  idoneum 
esse  compererit. 

47.  At  juniores  quoque  Clerici  in  convi- 
ctum  admittuntur,  dummodo  integris  moribus 
floreant , atque  ingenii  vi , optimisque  artibus 
ad  sublimiores  disciplinas  sint  comparati,  adeo 
ut  bonam  spem  afìerant,  utiles  Ecclesiae,  Con- 
gregationisque  ministros  aliquando  futuros. 

48.  Qui  etiamsi  eamdem  propemodum  cum 
Collegio  nostro  vivendi  rationem  teneant , ab 
ilio  tamen  loco,  et  consuetudine  sejuuguntur, 
omnemque  commoditatem  habent  vacandi  ora- 
tioni  , regulari  studiorum  curriculo  , praele- 
ctionibus  , repetitionibus,  et  reliquis  exercitiis, 
quibus  animum  non  solum  pietate,  sedetscien- 
tia  exornare  possint. 

49.  Solertiae  , ac  facultatis  suae  specimen 
saepe  dabuut  periculum  subeundo  ; atque  etiam 

in  arenam  literariam  publice , si  expedierit , 
descendent  ; neque  ad  Sacerdotium  initiabun- 
tur,  antequam  universae  Theologiae  moralis  fun- 
damenta  edocti  fuerint.  Praeceptores  vero  ha- 
bebunt  eruditos  de  coetu  nostros  viros,  qui  extra 
tempus,  quo  a lectionibus  feriantur,  numquam 
ad  alia  ministeria  mittendi  erunt. 

50.  Ad  illa  deuique  officia  perficienda,  qui- 
bus  Ecclesiastici  occupari  non  solent,  laici  ho- 
mines  bonae  frugis,  qui  evangelica  decreverint 
inire  consilia  , et  vigesimum  saltem  aetatis  an- 
nulli expleverit , adsciscuntur. 

51 . Hoc  illis  vehementer  commendatum  vo- 
lumus  , ut  vitam  ex  praescripto  domestici  or- 
dinis  prò  eorum  conditione  instituant,  et  jussa 
integre  , fideliterque  capessere  aduitantur.  Non 
ad  oculiim  servientes  , quasi  hominibus  pla- 
centes  , sed  ut  servi  divisti  facientes  volun- 
tatem  Dei  ex  animo  ( Eph:  c.  6.)  Ad  Sacra- 
menta octavo  quoque  die  accedant , asceticae 
cohortationi  sacri  recessus  loco  singulis  mensi- 
bus  habendae  intersint,  atque  alia  pietatis  ope- 
ra , uti  mos  est , compleant  : in  quibus  omni- 
bus , ubi  sese  vel  per  annum  exercuerint  , In- 
stituto  adscribentur. 

52.  Nemo  porro  sibi  blandiatur,  etiamsi 
legibus  male  pareat,  et  perfectionis  suae  curam 
utcumque  remittat  , uihilominus  in  Congrega- 

tione  se  permansurum.  Si  quis  vero,  quoti  Deus 
averta t , dimissus  fuerit , vel  sponte  castra  de- 
seruerit,  nullum  jus  habebit  temporalis  lucri  prò 
exantlatis  labori  bus  vindicandi  , redituque  in 
perpetuum  probibebitur. 

TITULUS  SEXTUS 

DE  0FF1CIIS  CUJ’USQUE  DOMUS  DISTRIBUENDO. 

Nunc  sequi  tur , ut  de  distribuendo  officiis 
disseramus  , quibus  tana  multa  rerum  varietas 
in  unitatem  coalescat. 

53.  Extat  igitur  Praeses , qui  ad  incorru- 
ptam  legum  observantiam,  atque  etiam  tutamen- 
tum  constitutus  est,  ac  principem  honoris  lo- 
cum  obtinet.  Hic  euim  advigilat , ne  mali  usus 
obrepant , officia  , quae  forte  vacant  , vel  sunt 
intermissa  suscipit  ; aegrorum  curationi  consulit, 
illisque  Sacramenta  impertit  ; omnibus  demuin, 
qui  ad  tirocinium  , vel  ad  convinctum  admissi 
sunt,  pieno  jure  praeficitur. 

54.  At  vero  quod  pertinet  ad  gubernatio- 
nem  domus , Superioris  est , qui  proinde  con- 
suetas  familiae  actiones  dirigit;  prudentique  con- 
silio  quae  in  bonum  cessura  sunt  disponendi  po- 
tcstatem  habet;  idemque  absentis  Praesidis  par- 
tes  sustinet. 

55.  Consequuntur  autem  alii  Ministri , vi- 
delicet  Pro-Superior . qui  et  a Secretis  domus, 
et  Bibliothecae,  Tabulariique  Gustos:  tum  Mo- 
derator sacrarum  expeditionum  ; deinde  spiri- 
tualium  exercitationum  ; bine  Templi  , Sacra- 
riique  Praefectus , cujus  est  potissinnim  nomi- 
na Fidelium  inter  pios  cultores  pretiosi  Sangui- 
nis  recensere  ; denique  rei  domesticae  Curator. 

56.  Sed  omnes  ad  unum  visitationis  tem- 
pore a generali  Moderatore  eliguutur  , qui  hu- 
jus  rei  caussa  secretum  scrutinium  peraget,  co- 
midaque  coget. 

57.  Quia  vero  actuosae  vitae  firmitas  in  eo 
posita  est , ut  omnes  inter  se  partes  consentiant, 
ideo  in  consilii  commuuionem  socii  per  supe- 
riorem  saepenumero  vocabuntur. 

58.  Etenim  complura  comitiis  definire  da- 
tura est;  ac  praecipuo  jure  ad  ipsa  pertinet  diur- 
nas  familiae  actiones  , templique  functiones  ad 
congrueutem  horarum  indicem  ordinare;  res 
tempora les  gravioris  ponderis  agere,  ratiouesque 
ab  administratoribus  munus  abdicantibus  prae- 
ter  visitationis  tempus  exposcere  ; sacra  mini- 
steria  non  tantum  domi  , sed  quocumque  no- 
stri advocati  fuerint,  constituere,  atque  eisdem 
implendis  sodales  designare  , ac  praeponere  ; 
auxiliares  denique  ministros  a vicinioribus  aedi- 
bus  , quando  opus  erit , conquirere. 

59.  Per  secreta  vero  suffragi  a comitia  expe- 
diant  quae  sibi  negotium  facessere  possunt;  quod 
si  forte  suffragia  in  utramque  partem  aeque  scin- 
dantur,  denuo  scrutinium  fiat,  et  quatenus  de- 
cisio  adhuc  haberi  nequeat,  re s componenda  ad 
Moderatorem  Generalem  devolvatur.  Omnia  quae 
alicujus  momeuti  tum  constituerint  in  codice 
couscribant  , ne  qua  intercipiat  oblivi o. 

60.  Similiter  comitiorum  erit  quotannis  ad 
Generalem  Moderatorem  mittere  commentario- 
lum  de  rebus , Deo  juvante  , gestis  , quas  an- 
nalium  monimentis  commendandas  esse  cen- 
suerint. 

TITULUS  SEPTIMUS 

DE  UNIVERSAE  CONGBEGATIONIS  REGIMINE. 

61.  Ex  bis,  quae  hactenus  commemorata 
sunt  , patet  , singulas  Missionis  domos  inter  se 
conjunctas  esse,  unique  regimini  obtemperare  ; 
quod  in  multam  vertit  utilitatem  , sternitque 
viam  latissime  in  vinea  Domini  adlaborandi. 

62.  Cumque  Sanctae  Apostolica  e Sedis  au- 
ctoritate  nata  sit  Congregatio  , et  ejus  imperio 
non  comuni  tantum  jure  , sed  firmiori  nexu 
obstringi , ac  subjici  glorietur , aequum  est,  ut 
Missionis  domus  in  alma  Urbe  existens  sit  ce- 
terarum  caput  ; ibique  sub  ejusdem  Pontificis 

Maxi  mi  obtutu  , atque  obedientia  is  resi  dea  t , 
qui  hoc  opus  ad  divini  Numinis , Ecclesiaeque 
obsequium  legitime  dirigere  debet. 

63.  Generalis  quidem  Moderator  semel  ad- 
lectus , perpetuo  manet  ; pleuamque  gorit  po- 
testatem  , quae  solum  bisce  legibus  circum- 
scribitur. 

64.  Hic  singulas  aedes  quotanuis  , vel  sal- 
terei tertio  quoque  anno  visitandas  curabit:  tum 
indicta  spiritualis  recessus  die,  socios  secreto 
conveniet  ; omnia  scrutaturus , quae  vel  inte- 
riorem  disciplinam,  vel  sacra  opera,  templique 
decorem  , vel  officiorum  administrationem  at- 
tiugunt;  convocatisque  ibidem  comitiis,  decre- 
ta prò  opportunitate  faciet. 

65.  llli  vero  integrum  est  partes  suas  cui- 
piani  collegae  delegare,  ac  vicariam  potestatem, 
praecipue  in  dissitis  locis  , committere  ; item- 
que  jura  quae  sunt  ordinariis  comitiis  tributa, 
imminuere , quando  id  necessitas  , vel  commo- 
dum  suadeat. 

66.  Eumdem  vitae  , et  officiorum  ordinerei 
in  aedibus  Urbis  perinde  ac  in  aliis  custodiat; 
et  quos  inibi  ad  obeunda  Familiae  munia  le- 
gerit , eos  ad  gerenda  quoque  Congregationis 
universae  uegotia  assumat , nimirum  priores 
quatuor  socios  ad  res  deCniendas  , ac  tres  pro- 
ximos  ad  consultationem. 

67.  Definitoribus  , sicut  ex  vi  nominis  elu- 
cet,  interponendae  sententiae  jus  erit  ; Consul- 
toribus  non  item , quia  hi  adsciscuntur  tam- 
quam  Iocnpletes  testes  de  rebus  tractandis,  sed 
si  quis  illorum  abfuerit , per  ordinem.  eidem 
succedunt , adeo  ut  quinque  suffragia  ex  ipsis 
una  cum  Moderatore  habeantur. 

68.  Praedictos  ergo  socios  quolies  expedie- 
rit , Moderator  convocabit,  atque  omnia  , quae 
prò  re  nata  voluerit,  illis  deliberanda  permittet. 
Extantautem  quaedam  caussae  majoris  momenti 
quasipsemet  sine  comitiis  cognoscere  non  debet: 
tales  sunt,  primum  quaestiones,  quae  circa  le- 
ges , et  consuetudines  nostras  fortasse  suboriri 
possunt  ; deinde  novarum  Missionis  aedium  ere- 
ctio,  erectarumque  abolì tio;  denique  sodalis  jam 
probati  dimissio  , qui  sciens  volens  eam  patra- 
verit  culpam,  ob  quam  mereatur,  u ti  membruta 
noxium,  a corpore  abscindi;  qua  in  re  prosila 
prudentia  consideratissime  procedati  neque  enim 
comitiis  hujusmodi  caussam  dijudicandaui  ante 
proponat , quam  omnes  lenitatis  rationes  perten- 
taverit. 

69.  Illud  quoque  observandum  , quod  Prae- 
ses  primariae  domus  est  etiam  Pro-Moderator 
generalis  ; atque  ibidem  alii  duo  Ministri  de- 
signantur,  quorum  unus  est  a Procura tione,  alter 
a Secretis  Congregationis.  Hisce  accedit  Socius, 

cui  onus  exarandorum  Annalium  Missionis  im- 
ponimi’. 

70.  Vita  funeto  Supremo  Moderatore  , In- 
stituti  clavum  tenet  Pro-Moderator  praedictus, 
qui  literas  quamprimum  mittendascurabit  ad  sin- 
gulas  domos , ut  adhibitis  per  septem  dies  ad 
caeleste  lumen  obtinendum  precibus,  electio  di- 
gnioris  viri  qui  succedere  debet , rite  recteque 
expediatur. 

71.  Demum  accurate  obserrentur  , quaeju- 
re  canonico  prò  electionibus  decreta  sunt,  omni 
honoris  cupiditate,  vel  partium  studio  remotis. 

Haec  potissimum  sancienda  esse  diximus  , 
quibus  infractis  , non  posset  diu  consistere  Con- 
grega t io  , quin  imo  iu  perniciem  cito  rueret , 
aut  certe  a primigena  iustitutione  sua  deflecteret. 
Quod  x'eliquum  est,  assiduae  ad  Deum  Optimum 
Maximum  preces  fundendae  sunt,  ut  debilibus 
industriae  nostrae  conatibus  adsit  ; atque  hunc 
recentis  plantationis  hortum,  quem  ipsemetsin- 
gulari  beneficio  posuit,  purissimo  Sanguine  Chri- 
sti  sui  irriget,  participem  opum  efficiendo,  quae 
in  uuiversam  Ecclesiam  Redemptoris  virtuteju- 
giter  conferuntur:  Ego  sapientia  effluii  fumi- 
no. : ego  quasi  trames  aquae  immensae  de 
fl uvio:  ego  quasi  fluvii  diorjx , et  sicut  aquae- 
ductus  ex  ivi  de  Paradiso : dixi : Rigabo  hor- 
tum meum  plantationum , et  inebriabo  prati 

mei  fructum.  Et  ecce  factus  est  milii  trames 
abundans , et  fluvius  appropinquavit  ad  mare. 
(Eccl.  c.  24.)  Tum  enim  laetissimos  , optatis- 
simosque  operum  fructus  afferent  Sacerdotes  no- 
stri , quibus  et  Deum  oblectabunt , et  hoinines 
pascent,  et  morbis  medicinam  facient;  ac  tan- 
dem mirificae  illius  , quam  Ezecbiel  suspexit 
foecunditatis  imaginem  esprimere  poterunt:  Et 
super  torrentem  orietur  in  ripis  ejus  ex  utra- 
que  parte  omne  lignum  pomiferum  : non  de- 
fluet  folium  ex  eo  , et  non  deficiet  fructus 
ejus  : per  singulos  menses  afferet  primitiva  , 
quia  aquae  ejus  de  Sanctuario  egredientur-, 
et  erunt  fructus  ejus  in  cibum  , et  folia  ejus 
ad  medicinam.  (Ezech:  47.) 


GLORIA  DEO  ET  AGNO. 

DECRETOM 

3acerdos  Gaspar  del  Bufalo  anno  1814  nutu 
Pii  VII.  prima  fundamenta  jecit  Congregationis 
Presbyterorum  Saecularium  , quam  a pretioso 
Sanguine  appellandam  esse  duxit.  Eum  autem 
finem  pius  ille  Institutor  sibi  , et  suis  Sodali- 
bus  propositum  esse  voluit  , ut  universam  vitae 
rationem  ex  praescriptoSacrorumGanonum  com- 
pararent  , propriamque  , et  proximorum  san- 
ctiGcationem  , praesertim  sacris  expeditionibus, 
et  spiritualibus  exercitationibus  curareut. 

Benedixit  Deus  buie  operi  , et  novae  Con- 
gregationis  domus  , vivente  adbuc  ejus  Aucto- 
re , et  post  ejus  obitum  pluribus  in  Dioecesi- 
bus  erectae  sunt;  quin  imo  spes  modo  eflulget, 
ut  pia  Societas  in  dies  augeatur , et  in  exteras 
quoque  regiones  diffundatur. 

Veruni  ejusdem  Alumnis  plurimum  Insti- 
tuto  deesse  visum  est , donec  illud , et  Consti- 
tutiones  , quibus  regitur  , Apostolica  Auctori- 
tate  probatae  non  fuerint.  Supplices  propterea 
Sacram  liane  Congregationem  Episcoporum,  et 
Regularium  nuper  adierunt , exbibentes  literas 
Episcoporum  , quibus  Societas  ipsa  commen- 
datur. 

Sacra  igitur  Congregalo  , attentis  literis 
commendatitiis  Episcoporum  , sedulo  diligen- 
terque  perpenso  scopo  piae  Societatis  , nec  non 
uberibus  fructibus  , qui  ex  sacris  expeditioni- 
bus , et  piis  exercitationibus  sperantur  , inspe- 
ctisque  Constitutionibus , censuit , si  Sanctis- 
simo  Domino  placuerit,  praefatum  Institutum 
summopere  laudandum,  et  commendandutn  esse, 
ejusque  Constitutiones  , prout  in  hoc  esemplari 
exbibentur  ad  scopum  obtinendum  esse  accom- 
modatas  . et  nihil  obstare  quominus  eisdem  Con- 
stitutionibus regatur;  salva  tamen  Ordinariorum 
jurisdictione.  Sed  ad  evitandas  quaslibet  dissi— 
dii  caussas  , quae  fortasse  inter  euunciatos  Pre- 
sbyteros  , et  Parocos  oriri  possent  , eadem  Sa- 
cra Congregatio  expedire  judicavit,  ut  praefa- 
tae  Societatis  Domus,  et  Alumni  , quamdiu  in 
ipsa  Societate  remaneant , a dependentia  Par- 
rocorum  eximantur  , praesertim  in  receptione 
Sacramentorum  etiam  tempore  Paseliatis  , et 
quoad  Funeralia  , et  quartana  funerariam,  dum- 
modo  Alumni  ipsi  intra  Domos  Cougregationis 
moriantur. 

Et  facta  praemissorum  relatione  Sanctissi- 
mo  Domino  Nostro  Gregorio  PP.  XVI.  in  Au- 
dientia  habita  a Sub-Secretario  die  17.  Decem- 
bris  1841.  , Sanctitas  Sua  resolulionem  Sacrae 


— 28  — 

Congregationis  in  omnibus  ratam  habuit  , et 
confirmavit , ac  super  expressam  exemptionem 
a Parochis  benigne  impertita  est:  contrariis  qui- 
buscumque  non  obstantibus. 

Romae  etc. 


C.  Card.  Patritius  Pro-Piuef. 


Loco>&Sigilli 


F.  Archiepiscopus  Tarsensis  Secret. 


IMPRIMATUR 

F.  D.  BUTTAONI  O.  P.  S.  P.  A.  M. 

IMPRIMATUR 

J.  CANALI  PATR.  CONST.  VICESG. 


